Beež

Beež on hele pruunide värvitoonide hulka loetav värvus, mida kirjeldatakse hallikas- kuni pruunikaskollasena või hallika, kollaka või roosaka helepruunina. Prantsuse keeles kirjeldatakse seda kui väga heledat pruunikaskollast värvimata villa värvust. Nimi tuleb prantsuse keelest. 18. sajandil tähistas see teatud liiki villast kangast, mida valmistati Poitous. Põhja-Prantsusmaa murdesõna beige tähistas kollakas- või hallikaspruuni värvust, pärinedes vanaprantsuse sõnast bege, mis tähendas värvimata villa värvust. Eesti keelde on sõna jõudnud saksa keele vahendusel ja kuulub uuemate värvinimede hulka, mis on tuntud alates 20. sajandist. Värskelt pöetud lambavill Villanäidised valgel paberil Pleegitamata ja värvimata villast kudum 1995. aastal värvisõnavara uurimise käigus tehtud nimetamiskatses (informant nimetab ühekorraga nii palju värvinimetusi, kui talle meenub) nimetati kokku 285 värvinimetust, beež esines 52 informandil 80-st, sama tulemus oli värvinimel pruun. Sageduselt oli sõna 12. kohal ja seda käsitleti kui üht põhivärvinime kandidaati. U. Sutrop märgib nimeandmiskatse (informandile näidatakse juhuslikus järjekorras värvinäidiseid ning küsitakse, mis värvi need on) puhul beeži kohta eraldi, et informantide hulgas puudus selle värvuse puhul igasugune kokkulangevus arvamustes, millist värvust värvisõna tähistab, samuti oli värvinime esinemissagedus väga madal. ISCC-NBS-i värvide tähistamise süsteemi värvinimede käsiraamat "Color: Universal language and dictionary of names" nimetab beeži (Beige, Cream beige, Sandy beige) heledaks hallikaspruuniks, heledaks pruunikashalliks või heledaks hallikas-kollakaspruuniks, keskmiseks kollakaspruuniks (Yellow beige) või hallikaks kollakaspruuniks (Beige brown). Honey beige on keskmine kollakasroosa või hele kollakaspruun. Kollase poole kalduvad beeži määratlused kahvatukollane, hallikaskollane, kollakashall (Beige, Light Beige, Mood beige, Beige gray) ja hele oliivpruun (Beige brown) moodustavad teise klastri. Pantone värvitoon 14-1118 Beige on kollaka poole kalduv mahe murtud helepruun. RAL Classic värvitoon 1001 Beige on eelmisest pisut soojem ja tumedam, kuid väga sarnane. Lisaks on RAL-värvitoonide hulgas beeži varjundid RAL 1000 Grünbeige, RAL 1011 Braunbeige ja RAL 1019 Graubeige. Veebivärv Beige on kergelt rohekana näiv väga kahvatu kollane. Beež värvus sobib oma heleduse ja suhtelise neutraalsuse tõttu ruumikujunduses kokku paljude puhaste põhivärvustega, nagu punane, sinine, kollane, sinakasroheline, violetne, ka bordoopunane ja aprikoosioranž. Beež sobib ka neutraalvärvuse halliga, andes rahuliku ja elegantse ruumimulje. Samuti sobib värvus ise hästi ruumikujunduse põhitooniks, millele võib lisada aktsendiks küllastunud toone. Hoonete välisviimistluses mõjub beež stabiilselt ja suursuguselt. Värvipinna heledus toob välja hoone viimistluses kasutatud pinnatekstuurid ning valgusemängu erinevate nurkade all asuvatel pindadel ja mahtudel. Samal põhjusel peetakse beeži riietuses elegantseks valikuks, mis naaseb moodi aina uuesti, viimati 2019. aasta trendivärvina. Värvinimi esineb Eesti moe- ja käsitööajakirjades juba 1920. aastatel kirjakujul beesh ja beige. puudriroosa ekrüüvalge lambavalge liivakarva khakivärv isabellavärv https://www.eki.ee/dict/ekss/index.cgi?Q=bee%C5%BE&F=M https://sonaveeb.ee/search/unif/dlall/dsall/bee%C5%BE/1[alaline kõdulink] "Arhiivikoopia". Originaali arhiivikoopia seisuga 22. veebruar 2020. Vaadatud 1. aprillil 2020.{{netiviide}}: CS1 hooldus: arhiivikoopia kasutusel pealkirjana (link) C. Leroy, P. Restaut, L. Rondet. Traité de l'orthographe franc̜oise, en forme de dictionaire..., 1792 https://www.etymonline.com/word/beige U. Sutrop. Eesti keele põhivärvinimed. – Keel ja Kirjandus, 12, 1995 https://archive.org/details/coloruniversalla00kell/page/44/mode/2up https://archive.org/details/coloruniversalla00kell/page/40/mode/2up https://archive.org/details/coloruniversalla00kell/page/54/mode/2up "Arhiivikoopia". Originaali arhiivikoopia seisuga 18. jaanuar 2021. Vaadatud 1. aprillil 2020.{{netiviide}}: CS1 hooldus: arhiivikoopia kasutusel pealkirjana (link) https://www.ralcolorchart.com/ral-classic/ral-1001-beige https://www.htmlcsscolor.com/hex/F5F5DC https://moodnekodu.delfi.ee/news/ehitus/varvikool-millised-varvused-sobivad-omavahel-kokku?id=81128869 https://moodnekodu.delfi.ee/news/ehitus/hooned-mis-on-toestavad-et-beez-varv-pole-igav?id=79741242 How to Wear This Season's "Boring" Color Trend Without Looking, Well, Boring. - www.whowhatwear.co.uk Kui puhuwad maituuled. –Päewaleht, nr. 125, 9 mai 1927 Härradele - teadmiseks. – Uudisleht, nr. 80, 25 aprill 1937 Moeilmast. – Päewaleht, nr. 109, 23 aprill 1928 Maamees : "Vaba Maa" põllumajandusline osa, 30 mai 1930